 Guddoomiyuhu, waxa uu ayaan-darro ku tilmaamay khasaaraha nafta iyo maalkaba leh ee ay sababtay shaqaaqada ka taagan deegaanka Ceel-afweyn, taas oo laga yaabo inuu cadowga Somaliland ku lug leeyahay, Cadow badan baynu leenahay, cadowgaasina inuu shaqaaqadaas ku jiro oo la inoo soo maro, ayaa laga yaabaa, shan goor baana dagaal halkaas ka dhacay, dad lixdameeyo ku dhawaad ahbaana ku dhintay oo aynaan garanaynin wax Allah iyo wax ay ku dhinteen, Boqol iyo dhawr iyo Afartan-nna way ku dhaawacmeen, maantana wax Allah iyo wax aynu ku nisbayno garanmaynno, waxana aynu odhan karnaa waa shil, ayuu yidhi guddoomiye Axmed Cabdi Dheere. 